*Оваа статија се однесува за планината Јабланица. За други значења видете Јабланица (појаснување).*

**Јабланица** — висока планина во југозападниот дел на Македонија, помеѓу Охридско-струшката и Дебарската Котлина, западно од реката Црн Дрим и брегот на Охридското Езеро.

Местоположба и правец на протегање
----------------------------------

Поглед кон Охридското Езеро од Јабланица
Јабланица е втора по големина планина во западната Шарска област. По сртот на планината се протега македонско-албанската граница, при што источната падина е во Македонија, а западната падина од планината лежи во Албанија. Планинскиот гребен е повисок од 2.000 м за приближно 50 км, а највисокиот дел, сместен во самото средиште на планината, е висок 2.257 м.Највисок врв е Црн Камен, со 2.258 м. Врвови повисоки од 2.000 м се: Стрижак (2.233 м), Крстец (2.186 м) и Чумин Врв (2.125 м).

До планината може да се стигне преку Вевчани што се наоѓа на подножјето на планината. Оддалечена е 14 км од Охридското Езеро и градот Струга. На Македонија ѝ припаѓаат источните планински страни, а западните на Албанија. Се протега во меридијански правец од север кон југ со должина на планинското било од околу 35 км, а најголемата широчина во Македонија изнесува 7,5 км. На македонска страна зафаќа површина од 255 км2.

Јабланица ужива популарност кај планинарите, кои често ја посетуваат. Покрај тоа, на планината се гради и скијачки центар.

Градба и геологија
------------------

Ова е млада венечна планина, образувана со тектонските олигомиоценски движења. Геолошкиот состав е претставен со палеозојски шкрилци кои се во падината, а преку нив лежат тријаски варовници. Во релјефот доминираат високи врвови, пространи површини, длабоки речни долини, карстни и фосилни леднички облици. За време на ледениот период, високите делови биле зафатени со интензивна глацијација. Трагите од глацијацијата се претставени со пет фосилни циркови во кои се наоѓаат четири леднички езера: Вевчанско, Подгорско и Горно и Долно Лабунишко.

Ресурси
-------

Планината е богата е со вода, а меѓу изворите најпознати се Вевчанските. Од рудно богатство има јаглен кај селото Пискупштина.

Галерија
--------

* Глетка од гребенот Чума и Чумин Врв на ЈабланицаГлетка од гребенот Чума и Чумин Врв на Јабланица
* Глетка од Чумин Врв на Јабланица од Горна БелицаГлетка од Чумин Врв на Јабланица од Горна Белица
* Глетка од Радуч, најсеверниот врв и огранка на ЈабланицаГлетка од Радуч, најсеверниот врв и огранка на Јабланица
* Глетка од Јабланица со врвот Црн Камен (во средина)Глетка од Јабланица со врвот Црн Камен (во средина)
* Глетка од планината ЈабланицаГлетка од планината Јабланица
* Ледничкото Вевчанско Езеро во подножјето на врвот Црн КаменЛедничкото Вевчанско Езеро во подножјето на врвот Црн Камен
* Глетка од горскиот појас на Јабланица над селото Горна БелицаГлетка од горскиот појас на Јабланица над селото Горна Белица
* Глетка од ЈабланицаГлетка од Јабланица
* Стадо овци на ЈабланицаСтадо овци на Јабланица
* Седлото (превојот) Крстец на ЈабланицаСедлото (превојот) Крстец на Јабланица
* Глетка од падините на Јабланица со ледничкото Вевчанско ЕзероГлетка од падините на Јабланица со ледничкото Вевчанско Езеро
* Глетка кон Охридското Езеро од ЈабланицаГлетка кон Охридското Езеро од Јабланица
* Глетка на источната падина на Јабланица и Охридското Езеро во позадинаГлетка на источната падина на Јабланица и Охридското Езеро во позадина
* Глетка на гребенот под врвот СтрижакГлетка на гребенот под врвот Стрижак
* Глетка на сипар (камењар) под врвот СтрижакГлетка на сипар (камењар) под врвот Стрижак

Поврзано
--------

* Црн Камен
* Јакупица
* Дешат

Наводи
------

1. 1 2 3  Стојмилов, Александар (2011). *Географија на Република Македонија*. Универзитет за туризам и менаџмент. стр. 56.
2. ↑  „Ќе се гради зимски центар на Јабланица". Нова Македонија. 13 октомври 2013. Посетено на 2 март 2014.[*мртва врска*]

Надворешни врски
----------------

|  |  |
| --- | --- |
| Ризница | „Јабланица" на Ризницата ? |

* Страница за Јабланица Архивирано на 29 август 2014 г.
* Репортажа од искачување на Јабланица со фотографии Архивирано на 18 јануари 2014 г. — ПД „Макпетрол"

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Јабланица |
| --- |
|  |
| Врвови | Црн Камен  (2.258) •  Стрижак  (2.233) •  Крстец  (2.186) •  Чумин Врв  (2.125) •  Радуч  (2.083) •  Камењар  (2.059) •  Пупуљак  (2.054) •  Незирица  (2.054) •  Слепчарен  (2.018)  •  Вишарица  (1.987) •  Голубов Камен  (1.973) •  Стрмница (Луковски Камен)  (1.908) |  |
|  |
| Езера | Подгоречко •  Вевчанска Локва •  Горно Лабунишко •  Долно Лабунишко |
|  |
| Реки | Лакавичка Река •  Ушичка Река •  Сушица •  Црвен Клајнец |
|  |
| Седла | Невестин Гроб  (2.089)  •  Ајдарова Ливада  (2.122) |
|  |
| Туризам | Вевчански Извори •  Вевчани •  Горна Белица •  |
|  |
| Градови | Струга |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4304855-9

 |

 |